OpenLLM-France/wikimedia huggingface dataset:
# Tumurbaatar Enkhtungalag

Aquest és un nom mongol. El nom és «Enkhtungalag», i «Tumurbaatar» és un patronímic, no un cognom.
Tumurbaatar Enkhtungalag és una actriu mongola. És coneguda pel seu paper com Nadine Shao a la pel·lícula de comèdia-drama romàntica Crazy Rich Asians (2018).

## Biografia

Tumurbaatar Enkhtungalag es va matricular com a estudiant de dramatúrgia a l'Acadèmia Central d'Art Dramàtic de Beijing el 2002. Es va graduar de l'acadèmia el 2007. Actualment resideix als Estats Units d'Amèrica. El 2018 va interpretar el personatge Nadine Shao en la pel·lícula de comèdia-drama romàntica americana Crazy Rich Asians, basat en la novel·la del mateix nom de Kevin Kwan.

## Filmografia

| Any | Títol | Paper | Director | Notes |
| 2018 | Crazy Rich Asians | Nadine Shao | Jon M. Chu | |

## Referències

* ↑ Misheel, B. «Mongolian actress stars in 'Crazy Rich Asians'» (en anglès). Montsame. Govern de Mongòlia, 23-08-2018.
* ↑ «T. Enkhtungalag stars in 'Crazy Rich Asians'» (en anglès). Mongol News Media Group [Mongolia], 24-08-2018.
* ↑ «Mongolian actress stars in all Asian cast Hollywood film» (en anglès). AKI Press, 23-08-2018.
* ↑ «Tumurbaatar Enkhtungalag» (en anglès). Cine.
# Associació Americana de Dietètica

L'Associació Americana de Dietètica, o ADA per les seves sigles en anglès, és la major organització nord-americana de professionals d'aliments i nutrició, amb prop de 67.000 membres. Aproximadament el 75% dels membres d'aquesta Associació són dietistes registrats i prop de 4% són tècnics dietistes registrats. La resta de membres de l'ADA, inclouen investigadors, educadors, estudiants, professionals dietètics en els camps clínic i de comunitats, especialistes i gerents de serveis i prestacions d'Aliments.
L'ADA va ser fundada en 1917 en Cleveland, Ohio, per un grup de dones liderat per Lenna F. Cooper i la primera presidenta de l'ADA, Lulu C. Greus, qui es van dedicar a ajudar conservar aliments governamentals, i a millorar la salut pública durant la Primera Guerra Mundial. Actualment el centre principal es troba en Chicago, Illinois.

## Enllaços externs

* Associació Americana de Dietètica - Lloc web oficial
# Salvatore Battaglia

Salvatore Battaglia (Catània, 4 de juny de 1904 - Nàpols, 14 d'agost de 1971) fou un romanista i lexicògraf italià.

## Vida

Battaglia va començar el 1922 els seus estudis a la Universitat de Catània i després a la Universitat de Florència a partir de 1924, on seguí el seu mestre Mario Casella. Es va llicenciar el 1926 i treballà de redactor, de 1930 a 1938, a l'Enciclopedia Italiana on fou autor de molts articles de filologia romànica.
A partir de 1938 fou professor a la Universitat de Nàpols, succeint Ezio Levi D'Ancona que n'havia estat apartat per les lleis racials del feixisme, i hi restà fins a la mort, primer en una càtedra de filologia romànica i, des de 1961, de literatura italiana. Entre els seus alumnes hi ha Alberto Varvaro, que el succeí en la càtedra de filologia romànica, i Francesco Bruni. Va fundar el 1954 la revista Filologia Romanza (des de 1961 titulada Filologia e Letteratura). Va editar diversos textos medievals (la Teseida i el Filocolo de Boccaccio; també edicions i traduccions de Maria de França, Jaufré Rudel, Bernart de Ventadorn), i publicà nombrosos articles sobre literatura francesa, occitana, italiana i espanyola medieval (diversos articles es recullen en el llibre La coscienza letteraria del Medioevo, 1965).
En homenatge, el departament de Filologia moderna de la Universitat de Nàpols porta el seu nom.

### El Grande dizionario della lingua italiana

El nom de Battaglia és molt conegut en relació al Grande dizionario della lingua italiana, que col·loquialment s'anomena "el Battaglia", publicat per l'editorial torinesa UTET. Battaglia hi va dedicar els darrers vint anys de la seva vida. Després d'una llarga preparació, es començà a publicar el 1961. Després de la mort de Battaglia, quan s'havia publicat el setè volum, fou continuat per Giorgio Barberi Squarotti (fins al volum 21, 2002). Se n'han publicat encara dos volums suplementaris. El diccionari vol cobrir tota la història de la llengua italiana i cada article va fornit amb una exensa documentació del mot (s'han buidat més de 14 mil obres de sis mil autors).

## Referències

* ↑ Es conserva la correspondència de Battaglia amb els responsables de l'editorial, correspondència que il·lustra la gestació del diccionari.

## Bibliografia

* Alberto Varvaro, "Salvatore Battaglia", Nàpols, Società Nazionale di Scienze Lettere e Arti, 1974
* Alberto Varvaro, "Salvatore Battaglia", in AA.VV., Letteratura italiana. I critici, vol. V, Milà, Marzorati, 1987, p. 3697–3709
* Dizionario biografico
* Mario Santoro, Battaglia, Salvatore, Enciclopedia dantesca (1970), Istituto dell'Enciclopedia italiana Treccani
* Alberto Varvaro, Salvatore Battaglia, pàgina web del Dipartimento di Filologia moderna "Salvatore Battaglia" de la Universitat de Nàpols que porta el seu nom

## Enllaços externs

* «Salvatore Battaglia». Gran Enciclopèdia Catalana. Barcelona: Grup Enciclopèdia Catalana.
# Xúmino

Xúmino (en rus: Шумино) és un poble deshabitat del krai de Perm, a Rússia, que forma part del raion de Gaini. El 2010 no tenia cap habitant.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 26 agost 2023].
# Sheep Springs

Sheep Springs (navaho Tó Hałtsooí) és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 237 habitants.

## Demografia

Segons el cens del 2000, Sheep Springs tenia 237 habitants, 57 habitatges, i 49 famílies. La densitat de població era de 15,4 habitants per km².
Dels 57 habitatges en un 63,2% hi vivien nens de menys de 18 anys, en un 42,1% hi vivien parelles casades, en un 40,4% dones solteres, i en un 12,3% no eren unitats familiars. En el 7% dels habitatges hi vivien persones soles el 3,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,16 i el nombre mitjà de persones que vivien en cada família era de 4,34.
Per edats la població es repartia de la següent manera: un 49,8% tenia menys de 18 anys, un 9,7% entre 18 i 24, un 26,2% entre 25 i 44, un 8% de 45 a 60 i un 6,3% 65 anys o més.
L'edat mediana era de 18 anys. Per cada 100 dones de 18 o més anys hi havia 88,9 homes.
La renda mediana per habitatge era d'11.786 $ i la renda mediana per família d'11.429 $. Els homes tenien una renda mediana de 15.750 $ mentre que les dones 45.417 $. La renda per capita de la població era de 4.260 $. Aproximadament el 67,9% de les famílies i el 72,6% de la població estaven per davall del llindar de pobresa.
El segons el cens dels Estats Units de 2010 el 96,20% dels habitants són nadius americans i l'1,27% blancs.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sheep Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Sheep Springs». American Fact Finder. Oficina del Cens dels Estats Units, 12-01-2010.
# Theódór Elmar Bjarnason

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Theodor Elmar "Teddy" Bjarnason (Reykjavík, Islàndia el 4 de març de 1987) és un futbolista islandès que juga com a migcampista esquerre amb el AGF de Dinamarca.

## Referències

* ↑ http://www.uefa.com/uefaeuro/season=2016/teams/player=73346/index.html
# Universitat Loiola de Chicago

La Universitat Loiola de Chicago (en anglès i oficialment, Loyola University Chicago) és una universitat privada, catòlica, de la Companyia de Jesús. Està situada a Chicago (Estats Units d'Amèrica). Pertany a l'Associació d'Universitats Jesuïtes (AJCU).
La Universitat fou fundada el 1870 a la zona oest de Chicago, amb el nom inicial de Sant Ignatius College. El 1909 va canviar el seu nom a l'actual d'Universitat Loiola de Chicago.
Té aproximadament uns 15.000 alumnes que provenen principalment de tots els estats de la nació i de diversos països estrangers, tot i que el 60% dels estudiants de pregrau són de l'estat d'Illinois. La ràtio d'alumnes per professor l'any 2006 era de 14 a 1.

## Enllaços externs

* Universitat Loiola de Chicago - Lloc web oficial
# Sant Estève d'Estrechós

Sant Estève d'Estrechós (en francès Saint-Étienne-Estréchoux) és un municipi occità del Llenguadoc, situat al departament de l'Erau, a la regió d'Occitània.

## Referències

* ↑ Topònims occitans de l'Erau
# Xúnovo

Xúnovo (en rus: Шуново) és un poble de l'óblast de Vladímir, a Rússia, segons el cens del 2010 tenia 31 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Sent Lop de Camàs

Sent Lop de Camàs (francès Saint-Loup-Cammas) és un municipi francès situat al departament de l'Alta Garona, a la regió Occitània.

## Referències

* ↑ Toponímia occitana
# Thiago

Thiago és el nom dels següents personatges:
* Thiago Motta (28 d'agost de 1982, São Bernardo do Campo, Brasil), futbolista brasiler.
* Thiago Alcántara Do Nascimiento (Bari, Itàlia, 11 d'abril de 1991), més conegut com a Thiago Alcántara o simplement Thiago.
* Thiago Carleto Alves (24 de març de 1989, São Bernardo do Campo) jugador de futbol brasiler.
# Universitat Masaryk

La Universitat Masaryk és una universitat pública a la ciutat de Brno, República Txeca. És la segona universitat més important del país. Té al voltant de 35.000 estudiants i més de 5.000 empleats.
La Universitat Masaryk (en txec Masarykova univerzita, en llatí Universitas Masarykiana Brunensis) consta de nou facultats. Es tracta de la segona escola superior de la República Txeca en nombre d'estudiants i carreres homologades. Va ser fundada el 28 de gener de 1919 a petició del president Tomáš Garrigue Masaryk, que considerava indispensable l'organització de l'ensenyament superior per a l'acabada de crear Txecoslovàquia. Va néixer com a germana menor i al mateix temps «rival» de la Universitat Carolina de Praga, fins llavors l'única universitat txeca. Imparteix classes a prop de 35.000 alumnes, els qui es distribueixen entre els 200 programes de pregrau, 290 de postgrau i 130 doctorats a temps complet, alguns d'ells en anglès i alemany, com també de forma combinada bilingüe. En recerca, la universitat va ser una de les fundadores de l'Institut Europeu Central de Tecnologia. És propietària i administra la Base Johann Gregor Mendel a la Antàrtida.
# Atacama

«Atacama» té aquests significats:
* Atacama Large Millimeter Array, observatori que comprèn un conjunt de 66 radiotelescopis al desert d'Atacama
* Desert d'Atacama, desert que s'estén pel nord de Xile i per la franja costanera del Perú
* Falla d'Atacama, sistema de falles que travessa la serralada de la Costa a Xile
* Província de Litoral de Atacama, províncies del Departament d'Oruro a Bolívia amb capital a Huachacalla
* Puna d'Atacama, altiplà desèrtic a la zona dels Andes i compartida entre Argentina i Xile
* Regió d'Atacama, regió administrativa de Xile
# Samas

Samas (en basc Samatze, en francès i oficialment Sames), és un municipi del Bearn, tot i que històricament va formar part de la Baixa Navarra, un dels set territoris del País Basc. Administrativament pèrtany al departament dels Pirineus Atlàntics i a la regió de la Nova Aquitània. Limita amb les comunes de Sainte-Marie-de-Gosse, Port-de-Lanne i Orthevielle (Landes), al nord, Gixune a l'oest i Hastingues (Landes) a l'est i al sud.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 780 | 857 | 891 | 857 | 903 | 927 | 901 | 954 | 882 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 839 | 867 | 887 | 891 | 877 | 815 | 793 | 780 | 811 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 831 | 830 | 770 | 635 | 582 | 601 | 543 | 536 | 545 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 460 | 443 | 422 | 424 | 378 | 387 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Data d'elecció | Identitat |
| Les dades anteriors a 1995 són desconegudes. |||
| 1995 | André Lassalle |
| 2001 | André Lassalle |
# Banco Peninsular

El Banco Peninsular, anteriorment Banco Alfaro, va ser una institució financera espanyola, l'origen de la qual es remunta a 1879. Encara que la marca va desaparèixer després de la desintegració de Rumasa, la fitxa bancària segueix activa amb Openbank, del Banc Santander.

## Història

El banc es va constituir per temps indefinit, mitjançant escriptura d'1 de juny de 1879, amb el nom de P. Alfaro i Companyia, S. en C.. Va ser fundat amb un capital inicial de 95.000 pessetes aportat per Jover y Compañía, Pascual Herrero i Mariano González Dueñas, atorgant la gestió a Pelayo Alfaro, que va donar nom a la societat.
En 1947 es va convertir en societat anònima com a Banco Alfaro, S.A. i en 1959 va canviar la seva denominació per la de Banc Peninsular, S.A. En 1970 el Banco Condal de Barcelona es va convertir en accionista majoritari. En 1975 ambdues societats van ser adquirits per la família Ruiz Mateos, passant a formar part del holding Rumasa.
En 1983 Rumasa va ser expropiada pel Govern d'Espanya i, un any més tard, les entitats financeres del grup es van repartir entre els principals bancs privats del país. El Banco Español de Crédito (Banesto) es va adjudicar el Peninsular, que comptava en aquesta data amb una xarxa de 45 oficines i 248 persones en plantilla. La marca va acabar desapareixent poc després.
En 1994 Banesto va ser adquirit pel Banco de Santander, després d'una intervenció del Banc d'Espanya. En 1995 el Santander va constituir Openbank a partir de la fitxa bancària del Banc Peninsular.
Actualment aquest banc forma part del Banc Santander.

## Referències

* ↑ «Los bancos catalanes crecen a un ritmo tres veces superior al nivel nacional». La Vanguardia, 21-09-1972, pàg. 14.
* ↑ «Los siete grandes y el Zaragozano se reparten dieciséis bancos de Rumasa». La Vanguardia, 13-07-1984, pàg. 36.
# Sant Pere de Castellnou d'Ossó

Sant Pere de Castellnou d'Ossó és l'església parroquial del poble de Castellnou d'Ossó dins del municipi d'Ossó de Sió, a la comarca de l'Urgell inclosa en l'Inventari del Patrimoni Arquitectònic de Catalunya.

## Descripció

Edifici de nau única capçada a llevant per un absis semicircular precedit per un estret arc presbiteral. La nau és coberta amb volta de canó, de perfil semicircular, que arrenca d'una imposta. L'absis té una finestra de doble esqueixada i a ponent s'obre la portalada d'arc de mig punt ressaltat per dos arquivoltes suportades per les respectives columnetes amb capitells i bases absents de decoració i de gran simplicitat, influència de la portalada de Pelagalls (Segarra). La façana és coronada per un campanar d'espadanya de dos ulls similar al d'Ossó de Sió. Al llarg de la nau exterior hi ha afegits tres contraforts a banda i banda amb un coronament bisellat que fan de suport a la volta de canó de la nau, la qual està molt deformada.
Els paraments de la façana presenten un aparell de carreus escodats disposats molt ordenadament, la qual cosa palesa una construcció tardana, datable al segle xiii.
A l'interior hi resta un sarcòfag format per quatre peces: una caixa paral·lelepipèdica, amb decoració figurativa en baix relleu; una tapa rectangular plana i dos peus en forma d'arc triomfal. La decoració esculpida es reparteix entre la caixa i els peus. Està força erosionada però deixa entreveure un estil arcaïtzant i molt senzill. A la part frontal es veu una creu esgrafiada dins un cercle, fent referència a un símbol. A l'esquerra apareix un personatge que duu a la mà dreta una creu i a l'esquerra un ram de flors. Es pot identificar amb un escolanet pel cap gros i el cos prim. A la dreta de la creu hi ha tres personatges femenins vestits amb faldilles llargues i un mocador al cap. Són identificades com un grup de ploraneres, ja que porten una creu i estan desesperades. Els peus del sarcòfag també tenen decoració esculpida amb figuració emmarcada per pètals lanceolats al peu esquerra i amb una representació celestial amb decoració de set cercles entrelligats al peu dret.

## Notícies històriques

L'any 1279 l'església de Castellnou s'esmenta en les relacions d'esglésies i parròquies de la dècima papal recaptada al Bisbat d'Urgell. Posteriorment, l'any 1391 el rector de la parròquia de Castellnou pagà disset sous en la dècima col·lectada aquell any a la Diocesi urgellenca. Segons la visita canònica realitzada pel bisbe d'Urgell l'any 1515, l'església estava llavors en mal estat.

## Referències

* 1 2 3 4 «Sant Pere de Castellnou d'Ossó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 setembre 2016].
# Xúquer (desambiguació)

«Xúquer» té aquests significats:
# Sent Lop (Cruesa)

Sent Lop (en francès Saint-Loup) és una comuna francesa, a la regió de la Nova Aquitània, departament de la Cruesa, al districte d'Aubusson i cantó de Chambon-sur-Voueize. La seva població al cens de 1999 era de 175 habitants. Està integrada a la Communauté De Communes Du Carrefour Des Quatre Provinces.

## Demografia

Evolució demogràfica :
| 1968 | 1975 | 1982 | 1990 | 1999 |
| 310 | 250 | 234 | 186 | 175 |

## Administració

Llista d'alcaldes :
| Període | Identitat | Partit |
| 2001-2008 | Renée Raynaud | |
| 2008- | Anne Bridoux | PS |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
* ↑ «Saint-Loup sur le site de l'Insee». Arxivat de l'original el 2012-11-03. [Consulta: 10 maig 2010].
# Transformada schwartziana

La transformada schwartziana és una tècnica en programació que s'utilitza per a l'ordenació eficient d'una matriu. Aquesta fa servir el resultat d'una operació de càlcul intensiu sense la necessitat d'efectuar-la per a cada comparació que fa la subrutina de comparació.
Aquesta pràctica rep el nom de Randal L. Schwartz, qui va popularitzar-la entre els programadors de Perl. No obstant això, s'ha utilitzat en informàtica com a mínim des de l'estàndard Common Lisp. És un cas especial de memoització, que funcionaria per a qualsevol algorisme.
Per exemple, per a ordernar una llista de fitxers d'acord amb el seu moment de modificació, sense transformada seria (en pseudocodi):
A menys que els temps de modificació es memoritzin per a cada fitxer, aquest mètode requereix tornar a calcular cada vegada que un fitxer es compara en l'ordenació. Com a alternativa, amb la transformada schwartziana:
Primer el bucle inicial itera cada element de MatriuFitxers i crea una referència d'una matriu anònima per a cada un. La matriu anònima té doncs dos elements: l'original de MatriuFitxers i el temps de modificació d'aqueix fitxer.
A continuació s'ordena la llista de referències de matrius anònimes que retorna el primer mapatge. La llista s'ordena d'acord amb els segons elements de cada matriu anònima.
Finalment la llista ordenada de referències de matrius s'itera en el darrer bucle. Aquest simplement construeix la matriu ordenada a partir del primer element de cada referència de les matrius, que és de fet el nom del fitxer.

## Implementacions
### Perl

En aquest llenguatge pot fer-se de forma molt compacta tot de seguit, però a diferència del pseudocodi, ha de fer-se en «sentit invers».

### Python

En aquest exemple de Python, f(x) retorna una clau que pot utilitzar-se per a l'ordenació. Aquesta podria retornar la mida de x, o bé fer una consulta a una base de dades amb el valor que contingui.

### Ruby

El mètode sort_by method (des de la versió 1.8) hi implementa aquesta transformada.

## Enllaços externs

* (anglès) Explicació de la transformada schwartziana - per Mark-Jason Dominus
* (anglès) Transformada schwartziana a Python Arxivat 2005-11-25 a Wayback Machine.
# Universitat London South Bank

La Universitat London South Bank (LSBU) és una universitat pública a Elephant and Castle, Londres. Té la seu al districte londinenc de Southwark, prop de la riba sud del Tàmesi, d'on pren el seu nom. Fundada el 1892 com a Institut Politècnic del municipi, va assolir l'estatus d'universitat el 1992. en virtut de la Llei d'educació superior i superior de 1992.
El setembre de 2003, la universitat va patir el seu canvi de nom més recent per convertir-se en la London South Bank University (LSBU) i des de llavors ha obert diversos centres nous, com ara l'Escola de Salut i Atenció Social, el Centre d'Energia Eficient i Renovable en Edificis (CEREB). un nou centre d'estudiants, un centre d'empreses i un nou centre de mitjans Elephant Studios. La universitat té 16,840 estudiants i 1.700 treballadors.
El 2016 va ser nomenada Universitat Emprenedora de l'Any als Times Higher Education. Al Teaching Excellence Framework inaugural de 2017, la London South Bank University va rebre una qualificació de Plata.

## Referències

* ↑ «LSBU history». London South Bank University. Arxivat de l'original el 7 August 2011. [Consulta: 22 juliol 2009].
* ↑ Centre for Efficient and Renewable Energy in Buildings, London South Bank University, UK.
* ↑ «Table 0a - All students by institution, mode of study, level of study, gender and domicile 2005/06». Higher Education Statistics Agency online statistics. Arxivat de l'original el 15 May 2007. [Consulta: 31 març 2007].
* ↑ University, London South Bank. «Winners at the Times Higher Education Awards». lsbu.ac.uk, 25-11-2016.
* ↑ «Times Higher Education». digital.timeshighereducation.com.
* ↑ (en anglès) , 22-06-2017.
# Samartindianes

Samartindianes (en castellà Anes i oficialment Anes/Samartindianes) és una parròquia del conceyu asturià de Siero. Té una població de 1.143 habitants (INE 2008) i ocupa una extensió de 27,55 km², al nord del concejo de Noreña. Es troba a una distància de 13 km de Siero. Se celebra la festivitat de Santa Apol·lònia en el poble de Pañeda Nueva.

## Entitats de població
### Pobles

* La Barganiza (42 habitants, INE, 2008)
* El Cuto (75 habitants, INE, 2008)
* Güergo (49 habitants, INE, 2008)
* Pañeda Nueva (133 habitants, INE, 2008)
* Pañeda Vieya (28 habitants, INE, 2008)
* Vio (28 habitants, INE, 2008)

### Llogarets

* Les Cabañes (deshabitat, 2008)

### Masos

* Arniella (35 habitants, sadei, 2008)
* La Calabaza (81 habitants, sadei, 2008)
* La Carizal (32 habitants, sadei, 2008)
* Les Casadianes (96 habitants, sadei, 2008)
* Espiniella (35 habitants, sadei, 2008)
* La Figarona (92 habitants, sadei, 2008)
* Fombona (24 habitants, sadei, 2008)
* Grandarrasa (32 habitants, sadei, 2008)
* Llameo (16 habitants, sadei, 2008)
* Llanaces (30 habitants, sadei, 2008)
* Llanteru (7 habitants, sadei, 2008)
* La Madera (44 habitants, sadei, 2008)
* El Mesón de la Tabla (21 habitants, sadei, 2008)
* Orviz (83 habitants, sadei, 2008)
* Palmiano (18 habitants, sadei, 2008)
* Picalloréu (5 habitants, sadei, 2008)
* Poladura (23 habitants, sadei, 2008)
* San Pedro (9 habitants, sadei, 2008)
* San Tiso (15 habitants, sadei, 2008)
* Varé (74 habitants, sadei, 2008)
* El Yérbanu

## San Pedro

En la localitat de San Pedro es localitzava l'estació superior del pla inclinat de La Florida del Ferrocarril de Llangréu. L'accés a l'estació es realitzava a través del túnel del Conixo. L'estació fou tancada en entrar en servei el túnel de la Florida que comunica dita estació amb la de Noreña. Posteriorment, el terrenys foren usats com escombrera de mina. Des de l'any 2005 als antics terrenys ferroviaris està en funcionament el Centre d'investigació e Incendis en Túnels San Pedro de Anes de la Fundació Barredo.

## Referències

* 1 2 3 4 5 6 7 8 9 10 11 12 13 14 «Expedient amb els topònims oficials de Siero». BOPA.

## Enllaços externs

* INE